|  |  |
| --- | --- |
|  | УРЕДБA  О ИЗМЕНАМА УРЕДБЕ О УТВРЂИВАЊУ ПРОСТОРНОГ ПЛАНА ПОДРУЧЈА ИНФРАСТРУКТУРНОГ КОРИДОРА АУТОПУТА Е-75 СУБОТИЦА-БЕОГРАД (БАТАЈНИЦА)  ("Сл. гласник РС", бр 81/2015) |

Члан 1.

У Уредби о утврђивању Просторног плана подручја инфраструктурног коридора аутопута Е-75 Суботица-Београд (Батајница), ("Службени гласник РС", бр. 69/03, 36/10 и 143/14), у текстуалном делу Просторног плана подручја инфраструктурног коридора аутопута Е-75 Суботица-Београд (Батајница), глава IV. ПОЛОЖАЈ МАГИСТРАЛНИХ ИНФРАСТРУКТУРНИХ СИСТЕМА У ИНФРАСТРУКТУРНОМ КОРИДОРУ, одељак 1. Положај коридора магистралних инфраструктурних система, тачка 1.1. Положај коридора аутопута Е-75 и пута Келебија - аутопут Е-75, подтачка 1.1.1. План размештаја пратећих садржаја у коридору аутопута Е-75, део под називом Наплата путарине, мења се и гласи:

**"Наплата путарине**

Наплата путарине је рационална експлоатациона варијанта само на путевима највишег ранга (тзв. даљински интернационални путеви), али и на аутопутевима са значајним саобраћајним оптерећењем. Увођењем наплате путарине дуж аутопута Е-75 мењају се планерски и пројектантски услови за одвијање саобраћаја, јер се мењају експлоатациони услови за одвијање саобраћаја. Обезбедиће се саобраћајни капацитет у ближем окружењу који ће омогућити одлазак у одредиште по сличном дужинском итинереру као аутопут, а то је у овом случају М-22.1 (ДП бр. 100) Хоргош - Суботица - Нови Сад - Београд и ДП II реда. Планиране су следеће станице за наплату путарине:

|  |  |  |  |  |  |
| --- | --- | --- | --- | --- | --- |
| Број | Стационажа | Изграђеност | Тип | Катастарска општина | Назив |
| 1. | км 27+650 | планирана | чеона | Биково | "Суботица југ" |
| 2. | км 160+060 | изграђена | чеона | Стара Пазова | "Стара Пазова" |

Бочне прикључне наплате управљач пута ће организовати по свим петљама у коридору аутопута Е-75, што ће захтевати реконструкцију постојећих и изградњу нових петљи, и то на деоници аутопута између чеоних наплатних станица.

На аутопуту Е-75 Суботица - Београд (Батајница) планирају се у перспективи две чеоне наплате, и то:

- на км 27+650 "Суботица југ",

- км 160+060 "Стара Пазова" коју треба реконструисати и проширити,

као и бочна наплата у зони Новог Сада, која се планира на сервисној саобраћајници између петљи "Зрењанин" и "Нови Сад центар".

Наплатна станица у изградњи на км 10+000 се укида по изградњи наплатне станице на км 27+650 у зони петље "Суботица-југ" и пренамењује у паркиралиште.

Постојећа чеона наплата "Сириг" укида се и пренамењује у паркиралиште.

Концепција наплате путарине на аутопутевима је опредељена кроз затворени систем.

Затворени систем наплате путарине значи да сваки улазно излазни саобраћајни ток са и на аутопут пролази кроз наплатно место. Садашњи начин рада овог система је да се при уласку на аутопут добије идентификациона картица која бележи податке о улазу на аутопут, да би се по напуштању аутопута, а на основу података из картице плаћао одређени тарифни износ.

Основна предност затвореног система је што се обухватају сви корисници аутопута без обзира да ли се ради о транзитном, регионалном или локалном саобраћају, а заобилазак наплате путарине се искључује.

Затворени систем наплате путарине уводи се на деоници аутопута између наплатне станице "Суботица југ" и наплатне станице "Стара Пазова".

У циљу повећања обима финансијског ефекта наплате путарине, али и скраћења времена задржавања, настали су нови системи који скраћују време задржавања (претплатне картице, чип картице и сл.) или уопште не задржавају возила ради наплате путарине (ТАГ - уређај за електронску наплату путарине). Технологија електронске наплате путарине омогућава да се возила не заустављају на наплатним рампама, већ се идентификује њихов пролаз путем транспондера који емитују сигнал и на основу шифре идентификације возила аутоматски се врши наплата или доставља рачун на наплату кориснику."

У делу под називом Паркиралишта став 12. мења се и гласи:

"Дуж аутопута Е-75 планиране су основне базе за одржавање путева и следеће станице за наплату путарине:

|  |  |  |  |  |  |
| --- | --- | --- | --- | --- | --- |
| Бр. | Садржај | Стационажа14 | Изграђеност | Радни назив |  |
| 1. | База за одржавање | км 23+114 | планирана | "Суботица  исток" |  |
| 2. | База за одржавање | км 50+100 | планирана | "Б. Топола" |  |
| 3. | База за одржавање | км 112+200 | планирана | "Нови Сад" |  |
| 4. | База за одржавање | км 151+800 | планирана | "Инђија" |  |
| 5. | База за одржавање | км 184+783-188+680 | планирана15 | "Батајница" |  |
| Бр. | Садржај | Стационажа | Изграђеност | Радни назив |  |
| 1. | Наплата путарине  чеона | км 27+650 | планирана | "Суботица југ" |  |
| 2. | Наплата путарине  чеона | км 160+060 | изграђена | "Стара Пазова" | ." |